Aleksander Tois

Aleksander Tois (27. september 1897 Sindi – 25. juuni 1982)Kalmistute register HAUDI oli Eesti metallitööline ja poliitik.

Ta osales Esimeses maailmasõjas ja vabatahtlikuna Vabadussõjas. Töötas 1921–1930 Arsenalis ja alates 1930. aastast AS Franz Krullis, kus oli töölisvanem ja käitisnõukogu liige. Eesti Vabadussõjalaste liidu Tallinna osakonna juhatuse liige. 1934. aastal kandideeris ta Vabadussõjalaste Rahvaliikumise Tallinna linnavolikogu valimistel (271. kolmikus koos Alfred Alliku ja August Lauferiga)https://dea.digar.ee/page/voitlus/1934/01/11/19 ja oli üks 77 hääleõiguslikust kodanikust, kes kirjutas alla Andres Larka riigivanema kandidaadi esitamiskirjale. 1938. aastal kandideeris ta I Riigivolikogu valimistel 2. valimisringkonnas ja sai 1141 häält.

Arreteeriti NKVD poolt Tallinnas. Viibis Sverdlovski oblastis Vosturallagis ja Sevurallagis, pärast karistuse kandmist 1951 saadeti asumisele Novosibirski oblastisse. 1953 lubati asuda Kilmezi abikaasa juurde, vabastati asumiselt 3. mail 1956. Vaps.

Aleksander Tois on maetud Sindi uuele kalmistule.

 Viited 

Kategooria:Arsenali koosseis
Kategooria:Vabadussõjalaste Rahvaliikumise poliitikud
Kategooria:Eesti töölisvanemad
Kategooria:Vabadussõja veteranid
Kategooria:Eesti represseeritud isikud
Kategooria:Sindi uuele kalmistule maetud
Kategooria:Sündinud 1897
Kategooria:Surnud 1982